**Кыргыз Республикасынын Министрлер Кабинетине караштуу Жарандык авиация мамлекеттик агенттигинин 2022-жылдын 24-ноябрындагы №787 буйругу менен бекитилген “Кыргыз Республикасынын “Авиациялык коопсуздук. 17-КРАЭ” Авиациялык эрежелерине озгөртүүлөрдү киргизүү жөнүндөгү” Кыргыз Республикасынын Министрлер Кабинетине караштуу Жарандык авиация мамлекеттик агенттигинин буйругунун долбооруна**

**НЕГИЗДЕМЕ-МААЛЫМКАТ**

**1. Долбоордун максаты жана милдеттери**

Кыргыз Республикасынын Аба Кодексинин 10-беренесинин 1-бөлүмүнүн 3-пунктунун талаптарына ылайык Кыргыз Республикасынын Министрлер Кабинетине караштуу Жарандык авиация мамлекеттик агенттигинин 2022-жылдын 24-ноябрындагы №787 буйругу менен бекитилген “Кыргыз Республикасынын “Авиациялык коопсуздук. 17-КРАЭ” Авиациялык эрежелерине озгөртүүлөрдү киргизүү жөнүндөгү” Кыргыз Республикасынын Министрлер Кабинетине караштуу Жарандык авиация мамлекеттик агенттигинин буйругунун долбоорунун (мындан ары-долбоор) максаттары жана милдеттери болуп Кыргыз Республикасындагы авиациялык коопсуздук жаатындагы Авиациялык эрежелерди максималдык түрдө негизги мүнөздө Эл аралык жарандык авиация жөнүндөгү Конвенциянын 17-тиркемесинде “Авиациялык коопсуздук” жана 9-тиркемесинде “Формалдуулукту жөнөкөйлөтүү” системалаштырылган Эл аралык жарандык авиация уюмунун (ИКАО) стандарттары менен бирдейликке жеткирүү болуп эсептелет.

Маалымдама: *Кыргызстан Республикасынын Жогорку Кеңешинин 1992-жылдын 18-декабрындагы №1117-XII токтому менен 1944-жылы Чикагодо кол коюлган эл аралык жарандык авиация боюнча Конвенция ратификациланган.*

Ушуга байланыштуу, ИКАОнун мүчө-мамлекети катары Кыргыз Республикасынын милдети Эл аралык жарандык авиация Конвенциясы менен аныкталат. ИКАОнун мүчө мамлекеттеринин милдеттеринин бири катары ИКАОнун стандарттарына жооп берген жарандык авиациянын мамлекеттик ченемдерин иштеп чыгуу жанеа колдонуу болуп эсептелет.

**2. Баяндоочу бөлүгү**

ИКАО, 2024-жылдын 19-28-августка чейин Кыргыз Республикасында авиациялык коопсуздук жана формалдуулукту жөнөкөйлөтүү жаатында аудит жүргүздү, мунун жыйынтыгында төмөнкү эскертүүлөр берилди:

- Кыргыз Республикасынын Министрлер Кабинетине караштуу Жарандык авиация мамлекеттик агенттигинин 2022-жылдын 24-ноябрындагы №787 буйругу менен бекитилген “Кыргыз Республикасынын “Авиациялык коопсуздук. 17-КРАЭ” Авиациялык эрежелеринде (мындан ары-17-КРАЭ)17-тиркеменин, 18-түзөтүү менен бирге бардык талаптарды так жана жаана чагылдырууну камсыздоо үчүн кайра карап чыгуу, тактап айтканда:

- Кыргызстандагы тиешелүү бийлик органдарына жана жөнгө салуучу уюмдарга авиациялык коопсуздукту камсыздоо боюнча тиешелүү иш аракеттерди ишке ашырууда көмөк көрсөтүү үчүн коопсуздукка зарыл болгон коопсуздук үчүн маанилүү маалыматтын жеткиликтүүлүгүн камсыз кылуу үчүн улуттук деңгээлдеги көрсөтмөлөрдүн жана иш-аракеттердин стандарттарынын деталдаштыруу деңгээлин жогорулатуу;

- эксплуатанттарга жана уюмдарга талаптарды белгилөө менен жарандык авиация максатында пайдаланылуучу өтө маанилүү маалыматтык-коммуникациялык системаларды жана маалыматтарды тобокелдиктерди баалоого ылайык мыйзамсыз кийлигишүүдөн коргоо боюнча чараларды иштеп чыгуу жана ишке киргизүү менен 17-КРАЭ кайра карап чыгуу;

- сапатты көзөмөлдөө иш-аракеттеринин натыйжаларын сактоо жана статистикалык талдоо үчүн талаптарды жана жол-жоболорду, анын ичинде тыянактарды жана сунуштарды жалпылоону, шайкештикке, тенденцияларга жана тутумдук көйгөйлөрдү аныктоого байланыштуу тарыхый маалыматтарды чогултуу жана талдоо куралдарын камтый тургандыгына ынануу үчүн, NQCP кайра карап чыгуу;

- КЗА жана ОЗОД жүрүүгө кызматтык зарылчылык же башка мыйзамдуу себеби бар транспорттук каражаттарга гана кирүүгө уруксат берүү талабын киргизүү менен 17-КРАЭ кайра карап чыгуу. Андан тышкары ОЗОД зонасы менен бирге транспорттук каражаттарды өткөрүү үчүн долбоорлук талаптарды кароочу улуттук документацияларды карап чыгуу;

- тиешелүү компетенттүү орган тарабынан бекитилген жүк терминалынын операторлору сыяктуу жүк жана почта жеткирүү чынжырынын коопсуздук процессине катышкан уюмдарды аныктоо үчүн, 17-КРАЭ кайра карап чыгуу;

- ИКАОнун Кыргызстандын аймагына мыйзамсыз кийлигишүү актысына дуушар болгон аба кемесин кондуруу тууралуу ыкчам билдирүү саясатын орнотуу үчүн, 17-КРАЭ кайра карап чыгуу.

Авиациялык коопсуздук чөйрөсүндө стандарттарды бир түрдүү колдонуу маанилүү, анткени эл аралык стандарттар жана сунуш кылынган практика тарабынан каралган мындай чараларды киргизүүнү камсыз кылуу менен эл аралык жарандык авиацияны мыйзамсыз кийлигишүү актыларына каршы коргоо деңгээли жогорулайт. Стандарттарды жана ар бир мүчө-мамлекет сунуш кылган практиканы киргизүү ички ченемдик укуктук актыларды кабыл алуу жолу менен жүзөгө ашырылат. Эл аралык жарандык авиациянын коопсуз жана тартиптүү өнүгүшүн камсыз кылуу үчүн жарандык авиациянын бардык эксплуатациялык иши жалпы таанылган эл аралык стандарттарды, эрежелерди жана практиканы эске алуу менен жүргүзүлүшү зарыл.

Андыктан, 17-КРАЭ өзгөртүүлөрдү киргизүү Кыргыз Республикасына ИКАОнун мүчө-мамлекети катары ИКАОнун авиациялык коопсуздук жаатындагы стандарттары жана сунуш кылынган практикасы менен максималдуу бирдиктүүлүктү камсыздоого жол берет.

**3. Социалдык, экономикалык, укуктук, укук коргоочулук, гендердик, экологиялык жана коррупциялык кесепеттердин божомолдору**

Бул мыйзамдын долбоорун кабыл алуу мүмкүн болгон укуктук, укук коргоочулук, социалдык, экономикалык, экологиялык, гендердик жана коррупциялык кесепеттерге алып келбейт.

**4. Коомдук талкуулоонун натыйжалары жөнүндө маалымат**

Буйруктун долбоору коомдук талкуулоо үчүн Кыргыз Республикасынын Министрлер Кабинетине караштуу Жарандык авиация мамлекеттик агенттигинин сайтына, ошондой эле Кыргыз Республикасынын ченемдик актыларынын долбоорлорун коомдук талкуулоонун бирдиктүү порталына алдын ала жайгаштырылган. Бирок долбоорго сунуштар түшкөн жок.

Ошону менен бирге, долбоор министрликтерге, ведомстволорго жана жарандык авиация уюмдарына макулдашууга жөнөтүлгөн, долбоорду макулдашуунун натыйжалары боюнча министрликтердин, ведомстволордун, жарандык авиация уюмдарынын сунуштары эске алынган, алар долбоорго карата эске алынган сунуштар жана сын-пикирлер таблицасында берилген.

**5.Долбоордун мыйзамдарга ылайыктуулугун талдоо**

Сунушталган буйрук долбоору колдонуудагы мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

Мыйзам долбоорунда жөнгө салуунун сунушталган ченемдеринде боштуктар жана карама-каршылыктар жок.

**6. Каржылоо булактарынын зарылдыгы жөнүндө маалымат**

Бул мыйзамды кабыл алуу республикалык бюджеттен кошумча каржы чыгымдарына алып келбейт.

**7. Регулятивдик таасирди талдоо жөнүндө маалымат**

Сунушталган мыйзам долбоору жөнгө салуучу таасирди талдоону талап кылбайт, анткени ишкердик ишти жөнгө салууга багытталган эмес.

**Директордун милдетин**

**убактылуу аткаруучу Д.К. Бостонов**